cyanic-selkie/wikianc huggingface dataset:
Стефан Ристовски
Парма и разни позајмици
На 6 јули 2011, Ристовски бил позајмен на второлигашот Кротоне за кој дебитирал во натпревар од Купот на Италија во кој неговиот тим загубил од Болоња со 4-2. Своето деби во Серија Б, Ристовски го направил на 6 јануари 2012 година, влегувајќи во игра на местото на Антонио Мацота во 69-тата минута, во поразот на гостински терен од Бреша со 3-0. Тоа бил неговиот единствен првенствен настап за Кротоне, а кон крајот на истиот месец бил позајмен на Фрозиноне во Лега Про. Во екипата на Фрозиноне, тој бил редовен стартер во пролетниот дел од сезоната, но клубот имал разочарувачка сезона завршувајќи на осмото место и надвор од борбата за влез во Серија Б.
Откако ја завршил сезоната со Фрозиноне, во текот на летото, Стефан бил проследен на нова позајмица овојпат во екипата на Бари. На 25 август 2012 година го направил дебито за Бари во победата со 2-1 на домашен терен против Читадела. Сезоната ја завршил со 20 настапи (15 како стартер), без постигнат гол и заработил три жолти картони.
Летото 2014 година, Ристовски се вратил во Парма и бил повикан за натпреварите од предсезонската турнеја. На 31 август, тој дебитирал во Серија А во поразот на гостувањето кај Чезена со 1-0, влегувајќи како замена на местото на Матија Касани во 82. минута. На тој начин, Ристовски станал четвртиот македонски фудбалер кој заиграл во Серија А, по Дарко Панчев, Горан Пандев и Агим Ибраими. Во следното коло, Ристовки дебитирал на домашен терен како стартер и го одиграл целиот натпревар во кој Парма загубила од Милан со 4-5, но во 79. минута направил груба грешка, враќајќи ја топката назад кон својот голман, со што му дозволил на Жереми Менез да ги доведе росонерите во водство со 5-3. Откако не успеал да се избори за место во почетната постава на Парма, во јануари 2015, Ристовски се вратил во Латина на заем до крајот на сезоната 2014-2015. Сезоната ја завршил со 6 настапи за Парма и 19 за Латина.
Риека
На 7 јули 2015 потпишал за екипата на Специја, но веднаш бил позајмен на хрватската Риека до крајот на сезоната, како резултат на партнерските односи меѓу двата клуба и честата размена на играчи. Ристовски дебитирал за Риека на 19 јули 2015 во натпреварот против Славен Белупо (3-3), a својот прв гол за клубот го постигнал на 29 ноември 2016 во победата со 3-1 на гостувањето кај Локомотива Загреб во Купот на Хрватска.
Во сезоната 2016-2017, со клубот ги освоил хрватското првенство и Купот на Хрватска.
Динамо Загреб
На 2 февруари 2021, Ристовски потпишал за Динамо Загреб за непознат износ. Дебитирал за модрите на 13 февруари во победата со 1-0 над Осиек на Максимир во Прва ХНЛ, но на тој натпревар добил два жолти картони и бил исклучен во 77-мата минута од натпреварот.
Репрезентативна кариера
Своето деби за Македонската фудбалска репрезентација Ристовски го направил на 10 август 2011 година, на натрпеварот против Азербејџан. Својот прв погодок за репрезентацијата го постигнал на 11 јуни 2017, против Шпанија, во поразот со 1-2 во Скопје во квалификациите за Светското првенство 2018.
Клупска статистика
Статистиката е ажурирана на 25 февруари 2019.
Старица и други раскази
Старица и други раскази — збирка раскази на рускиот писател Данил Хармс, објавена во 2008 година, во издание на „Темплум“, како 74 книга во рамките на едицијата „Магма“. Преводот од руски јазик е дело на Ѓорѓи Крстевски.
Технички одлики
Збирката е печатена во мал формат (18 сантиметри), во мек повез и има 117 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-9989-189-51-7. Графичкото уредување и дизајн е дело на Бранко Прља. На задната корица е даден кус осврт врз авторот и книгата, како и попис на дел од објавените книги во едицијата „Магма“.
Содржина
Во збирката „Старица и други раскази“ е вклучен расказот „Старица“ од 1939 година, пет раскази („Касиерка“, „Басна“, „Пет џумки“, „Случај на улица“ и „Победата на Мишин“), 60 литературни анегдоти и 11 писма. На крајот од книгата е дадена куса биографија на авторот.
Наводи
Книги од 2008 година
Шига (префектура)
Шига (јапонски:滋賀県; Shiga-ken) е префектура во Јапонија која се наоѓа во регионот Кансаи на островот Хоншу. Главен град е Оцу.
Србиново (Пиринско)
Србиново (од 1934 г. Брежани, Брежани — село во Општина Симитли.
Географија и местоположба
Селото има површина од околу и население од 791 жител (2015). Надморската височина на селото е помеѓу 500 и 700 метри.
Шимане (префектура)
Шимане (јапонски:島根県; Shimane-ken) е префектура во Јапонија која се наоѓа во регионот Чугоку на островот Хоншу. Главен град е Мацуе.
КССР (појаснување)
Кратенката ЕССР може да се однесува на:
ЛССР (појаснување)
Кратенката ЛССР може да се однесува на:
Хоџа Заде Хасан-паша
Хоџа Заде Хасан-паша (, XVII век - ) – познат војсководец. Беглербег на Румелија (1683–1684), везир. Загинал во војна кон крајот на август во 1685 година.
Владимир Величковски
Владимир Величковски — македонски сликар, историчар на уметноста, универзитетски професор, ликовен критичар. Значаен е во 80-те години за проблематизирањето на новите појави во македонската ликовна уметност.
Градиште (Шопско Рударе)
Градиште  — градиште од доцноантичкото време кај кратовското село Шопско Рударе.
Владимир Величковски
Животопис и кариера
Дипломирал (1974) и докторирал на Филозофскиот факултет во Скопје (1997), а магистрирал на Филозофскиот факултет во Белград (1985). Во периодот 1976-1977 година, тој бил на студиски престој во Париз. Бил професор по предметот „Современа светска и македонска уметност“ на Филозофскиот факултет во Скопје. Тој е член на Друштвото на ликовни уметници на Македонија и на Меѓународното здружение на ликовни критичари.
Творештво
Неговата главна критична мисла е дека во Македонија е редуцирана и потценета ликовната критика како активност. Гаснењето на интересот и на медиумите оди во прилог на гаснење на ликовната критика, а со тоа и на развојот на националната култура.
Издавачката куќа „Македонска реч“ од Скопје ја издала книгата на Владимир Величковски „Уметнички критики и есеи“, која е петтиот том со истоимен наслов на овој автор. Книгата содржи текстови пишувани и објавувани по 1973 година, од кога тој интензивно се занимава со ликовна критика. Оттогаш до денес, тој претставува најдоследниот и најтемелниот хроничар на ликовниот живот во Македонија, вреднувајќи ги преку ликовната критика и есејот сите позначајни настани, изложби, појави, тенденции и слично. Владимир Величковски досега објавил повеќе од 80 монографии и книги од областа на ликовните уметности особено за современата уметност, од кои најголемиот дел се монографските изданија. Тој по вокација е сликар, а е и автор на повеќе тематски и групни изложби.
Истата 1973 година, тој започнал да изложува слики самостојно.
Галерија на дела
Слики вдахнати и посветени на пејачот Дејвид Боуви:
Макавеј (издавачка куќа)
Макавеј - македонска издавачка куќа со седиште во Скопје.
Организација и менаџмент
Основач, директор и главен уредник на „Макавеј“ е Бранко Цветкоски.
Задарски мементо
Синопсис
Кон крајот на Првата светска војна, сиромашното селско момче Кршеван извршува убиство во самоодбрана при што пребегнува во Задар, кој во тоа време се наоѓа во рамките на Италија. Таму, тој е растргнат од желбата да се врати дома и од љубовта кон девојката, а мора да ја трпи и уцената од италијанската власт. Неговата сиромаштија и недостатокот од образование се причина за тоа да постане италијански шпион. По трагичната смрт на неговата девојка, Кршеван се жени со поранешна калуѓерка. На почетокот од Втората светска војна, по вина на италијанскиот лекар, неговата сопруга умира за време на пораѓањето. Во напад на омраза, Кршеван извршува уште едно убиство...
Маало
Маало, разговорно и маала или маале (на محلة‎‎, maḥallä) - одделен дел на градска или селска населба. Зборот маало има арапско потекло и се користи во бројни јазици низ светот. Тој може да се преведе како „соседство“. Во некои земји во светот, маалото е најмалата административна единица.
Постојат две дефиниции за значењето на овој збор, едната е дека тоа е само соседство додека втората, која најчесто се користи во земјите со предоминантно муслиманско население, го дефинира како урбано место со местна џамија и чајџилница, како главни социјални институции. Важни функции на ниво на соседство се вршат во маалската солидарност, како на пример религиозни церемонии и ритуали, менаџирање со ресурси како и решавање на конфликти.
Во земјите каде што маалото е административна единица, најчесто истата е претставувана од местен мухтар, кој е на чело на мухтарлук (на muhtarlık) - општо значејќи „канцеларија на мухтарот“.
Мекица
Мекица, тиганица или питулица— македонско традиционално јадење од меко тесто кое се пржи во врело масло. Вообичаено мекиците се користат за појадок придружени со сирење или со џем. Исто така во доста краеви во Македонија мекиците се даваат за новороденче, при што некаде истите ги спрема свекрвата, а некаде мајката на родилката. Во денешно време сè почесто овој обичај се прави во ресторан или друг угостителски објект.
Рецепт
Постојат повеќе варијанти за спремање на тестото за мекици, во некои тестото се спрема со млеко, во други со јогурт, а трети се само со вода. 1 кг брашно заедно со 1 квасец, 1/2 прашок за печиво, 2 јајца, 1 лажиче сол се раствораат во 400-500 мл вода така што да се добие густа смеса, потоа садот се покрива со крпа и се остава да кисне 25 минути. Потоа смесата се меша со дрвена лажица и повторно се остава да кисне 25 минути. Истото се прави и третпат со тоа што овој пат се додаваат две лажици бела киселина. Тестото се дели, добиените делови се тегнат со влажни раце, и се пржат во врело масло
Кралица (Шопско Рударе)
Кралица — градиште од доцноантичкото време кај кратовското село Шопско Рударе.
Во атарот на маалото Петковци, на левиот брег на Крива Река. се издига висок рид кој е тешко пристапен, со исклучок на јужната страна. На врвот има зарамнет простор на кој се среќаваат делови од керамички садови и питоси. Одбранбениот ѕид што го оградувал градиштето е зачуван во темелите.
Потопи ми ја главата!
„Потопи ми ја главата!“ (руски: Утопи мою голову!) — збирка раскази од рускиот писател Јуриј Мамлеев од 1990 година. На македонски јазик, збирката е објавена во 2010 година во издание на Темплум, како 81 книга во рамките на едицијата „Магма“. Преводот од руски јазик е дело на Ѓорѓи Крстевски.
Технички одлики
Збирката е печатена во мал формат (18 сантиметри), во мек повез и има 180 страници. Книгата е каталогизирана во Националната и универзитетска библиотека Св. „Климент Охридски“ - Скопје и ја носи меѓународната ознака ISBN 978-9989-189-71-5. Графичкото уредување и дизајн е дело на фирмата „Кома“. На предната корица е наоѓа слика на Rachel Goodyear, додека на задната корица е даден кус осврт врз книгата и попис на дел од објавените книги во едицијата „Магма“.
Содржина
Збирката „Потопи ми ја главата!“ содржи десет раскази, а покрај нив, на крајот од книгата е дадена куса биографија на авторот. Во збирката се застапени следниве раскази:
Папел Стадион
Стадионот се користи најчесто за фудбал, и е домашен терен на фудбалскиот клуб Матерзбург. Стадионот е свечено отворен на 10 август 1952 година по повод 30-години од постоењето на фудбалскиот клуб Матерзбург.
Максималната сместивост на стадионот изнесува 17,100.
Палеохебрејска азбука
Палеохебрејско писмо (הכתב העברי הקדום), палео-хебрејски, прахебрејски или старохебрејски — име што се користи од страна на современите научници за да се опишат хананските натписи од регионот на Библиски Израел и Јудеја. Се смета дека скриптата послужила за создавање на оригиналниот антички хебрејски јазик, вклучувајќи ги и текстовите на хебрејската Библија во нејзиното оригинално писмо. Стариот хебрејски јазик, како и феникиската азбука, е мала регионална варијанта и непосредно продолжение на протокананското писмо, кое се користело низ целиот Ханан во доцното бронзено време. Хебрејскиот јазик е потврден епиграфски од околу 10 век п.н.е., и ниту еден постојан натпис на „феникиски“ не е постар од 1000 година п.н.е. Феникискиот јазик, хебрејскиот јазик и сите нивни сестрински ханански јазици во голема мера не се разликувале дијалектички пред тоа време. Палео-хебрејската азбука е абџад од 22 согласни букви. Употребата на терминот „палео-хебрејска азбука“ се должи на предлогот на Соломон Бирнбаум од 1954 година, кој тврдел дека „не треба да се употребува терминот феникијци на писмото на Евреите“.
Најраните познати примери на протохебрејско пишување датираат во 10 век п.н.е. До 5 век п.н.е., меѓу Евреите азбуката била претежно заменета со арамејска азбука која што официјално се користела во Ахеменидското Царство. Варијантата „еврејска квадратна буква“ позната како хебрејска азбука еволуирала директно од арамејското писмо околу 3 век пр.н.е. (иако некои форми на букви не станале стандардни сè до 1 век н.е.). Спротивно на тоа, самарјанската азбука, која што ја користеле Самарјаните, е непосредно продолжение на протохебрејското писмо без средни неизраелски еволутивни фази. Постои и одредена континуирана употреба на старото хебрејско писмо во еврејски религиозни контексти до 1 век пр.н.е., особено во текстот на Палео-левит, најден во свитоците на Мртвото Море.
Брестово
Брестово — село во Општина Симитли.
Везерско Средногорје
Везерско Средногорје (Weserbergland) — ридска област во Германија (Долна Саксонија, Хесен и Северна Рајна-Вестфалија, помеѓу Хан. Минден и Порта Вестфалика близу реката Везер. Важни градови во областа се Бад Карлсхафен, Холцминден, Хекстер, Боденвердер, Хамелн, Ринтелн и Флото. Бајките на Браќата Грим се одвиваат на Везерото Средногорје и има многу ренесансни градби, кои претставуваат особен регионален стил. Областа скоро се поклопува со природната област на Долносаксонските ридови.
Географија
Како дополнување на долината Везер помеѓу Хан. Минден и Порта Вестфалика постојат неколку геолошки ридови, кои се сметаат како дел од Везерското Средногорје. Во најтесна смисла влегуваат (од север на југ):
Најголемо пошумено подрачје претставува Золин со Природниот парк „Золинг-Фоглер“.
Познати ридови
Покрај гореспоменатите ридови, понекогаш и други се сметаат како дел од Везерското Средногорје.
Култура
Везерското Средногорје развиле сопствен архитектонски стил. Помеѓу 1520 и 1640 година, голем број на градби биле изградени во т.н. везеров ренесансен стил.
Ликови од областа кои станале светски познати се легендарниот Хамелнски свирач, Барон Минхаузен, чиј лик бил инспириран од човек од Боденвердер и Доктор Ајзенбарт, кој умрел во Хан. Минден.
Дополнителни, многу бајки од Браќата Грим биле со дејство во областа.
Туризам
Значајни туристички одредишта во областа покрај историските градови се природниот парк Шаумбург-Хамелн, Золинг-Фоглер, велосипедските патеки во должина од 500 километри покрај реката Везер.
Од важно значење претставува и туризмот на мотори. Везерското Средногорје, како и Харц, е омилено одредиште во северна Германија. Особено, Кетерберг, како највисока точка до Северното Море, каде што се пружа панорамски поглед до 80 километри.
Стопанство
Областа е под големо влијание на туризмот. Големи области се наменети за земјоделството и шумарството. Фабриката за порцелан во Фирстенберг работи од 1747 година.
ФК Матерзбург
ФК Матерзбург (SV Mattersburg) е австриски фудбалски клуб од градот Матерзбург. Клубот е основан на 10 јуни 1922 година и натпреварите на домашен терен ги игра на својот стадион Папел Стадион чиј капацитет изнесува 17,100. Во Австриската Бундеслига клубот игра од сезоната 2003/04. Во сезоната 2004/05 клубот бил второ рангиран во Австриската Бундеслига по просечна посетеност по натпревар, и покрај тоа што градот Матерзбург има само околу 7,000 жители. Во сезоната 2006/07, ФК Матерзбург завршил на третото место во Австриската Бундеслига, највисоката позиција во историјата на клубот. Истата сезона клубот го имал првиот настап во европските натпреварувања, во УЕФА Купот но бил елиминиран уште во првото квалификациско коло. Следната сезона клубот повторно играл во УЕФА Купот, и успешно го минал првото квалификациско коло, но во второто бил елимиран од швајцарскиот Базел.
Јанија
Јанија — македонско традиционално чорбесто јадење од разен зеленчук (компири, пиперки, домати, кромид и др. во зависност од сезоната) со или без месо (телешко, свинско, пилешко).
Рецепт
Ова јадење практично нема ограничување во однос на варијантите, секој ја прави на свој начин. 800 г телешка удина се сече на парчиња и се пржи додека не испари течноста од месото, потоа се додава една главица сечкан кромид и се запржува 5 минути. Се додаваат два сечкани домати и две пиперки и се динста на тивко додека не испари течноста од зеленчукот. Се зачинува со црвен пипер и се додаваат 500-600 мл вода, се остава да вари околу 40 минути, па се додаваат 4 сечкани компири и се вари уште 30 минути. На крајот се додава запршка од масло и брашно и се вари уште минута-две. .
Донски раскази
Донски раскази (руски: Донские рассказы) е збирка раскази од советскиот писател Михаил Шолохов, објавена во 1965 година, во издание на издавачкото претпријатие “Култура” од Скопје, во рамки на библиотеката “Современа проза”. Преводот од руски јазик го извршил Цветко Мартиновски.
Технички одлики
Книгата е отпечатена во 1965 година, во Графички завод “Гоце Делчев”. Технички уредник бил Христо Христовски, ликовната опрема е дело на Михаило Писањук, јазичната редакција била извршена од Лидија Ежова, додека исправката ја извршиле Елена Павлова и Ружица Димишковска. Книгата има 227 страници.
Содржина
Збирката содржи раскази, како и поговор, со наслов “Епопеја - блескав одраз на револуцијата”, напишан од Цветко Мартиновски. Во збирката се застапени следниве раскази:
Илчо Наумоски
Илчо Наумоски (роден на 29 јули 1983 во Прилеп, Југославија) — македонски фудбалер кој игра за Вардар во македонското фудбалско првенство и за фудбалската репрезентација на Македонија.
Клупска кариера
Наумоски својата фудбалска кариера ја започнал во австрискиот клуб Грацер. Својот прв погодок во Австриската Бундеслига го постигнал на 17 август 2002 година во натпреварот против Рапид Виена кој завршил со резултат 1-1. Во премиерната сезона во Австриската Бундеслига тој одиграл 12 натпревари и постигнал пет голови, а клубот го освоил второто место во лигата. Следната сезона Наумоски играл во Лигата на Шампионите каде бил елиминиран во последното - трето квалификационо коло од Ајакс. Во 2004 година, со Грацер, Наумоски ја освоил двојната круна (Австриската Бундеслига и Австрискиот Куп). Во двете сезони во Грацер, тој одиграл 22 натпревари и постигнал осум голови.
По две неуспешни сезони, најпрво во турски Малатијаспор, а потоа и во италијанскиот калчолигаш Катанија, тој повторно се вратил во Австрија, овојпат во Матерзбург. Во Матерзбург, Наумоски за многу кратко време станал клучен играч на клубот.
Во август 2013, Наумоски потпишал едногодишен договор со Интер Баку во азербеџанското фудбалско првенство, со можност на продолжување на договорот на уште една година. Откако за клубот одиграл само 4 натпревари на кои не постигнал погодок, договорот на Наумоски бил предвреме раскинат. На почетокот на 2014, во зимскиот преоден рок, Наумоски како слободен играч потпишал за Вардар Скопје.
Кариера во репрезентативниот дрес
Наумоски својот прв натпревар за Македонската фудбалска репрезентација го одиграл на 9 февруари 2003 година во пријателски натпревар против Хрватска кој завршил со резултат 2-2. Првиот погодок за репрезентацијата го постигнал на 20 август истата година на пријателски натпревар во Прилеп против Албанија. Натпреварот завршил со резултат 3-1 во корист на Македонија.
Аркалик
Аркалик (казашки: Арқалық, Arqalyq; руски: Аркалык) — град во Костанајската област, во северен Казахстан. До 1997 е центар на областа Торгај. Основан е во 1956 година, а статусот на град го стекнува во 1965 година. Растојанието од градот Аркалик до регионалниот центар на Костанај е 454 км, до Нур-Султан - 611 км.
Историја
Аркалик е основан во 1956 година како населба на геолози и градители. Во 1965 година Аркалик добива статус на град и во 1971 година станува центар на новосоздадената област Торгеј.
Во осумдесеттите години градот го достигна својот врв: произведуваше месо, живина и млечни производи. Функционираше лифт за жито, фабрика за керамика, фабрика за шиење, фабрика „Авиамоторнаја“, рудник за боксит Тургај (ТБРУ), кој вадеше до 20% од рудите на боксит во СССР. Но, и покрај индустриското производство, економијата на регионот Торгај беше зад другите региони на Казахстан, поради големиот земјоделски сектор, кој беше 90%. Регионот постојано бараше субвенции од националниот буџет, па затоа во јуни 1988 година тој беше распуштен и неговата територија беше поделена помеѓу областите Костанај и Акмола. Кога градот престана да биде регионален центар, некои делови од инфраструктурата беа напуштени (на пример, регионалната радио станица), а голем број потенцијални индустриски места беа замрзнати.
Во 1989 година, активните жители на Аркалик го организираа комитетот за обновување на регионот Торгај. Во август 1990 година, регионот Торгај беше повторно воспоставен, а Аркалик повторно стана регионален центар.
Некои од градските области, како областите # 7 и # 9 и делумно # 6 област, беа целосно напуштени во 2000-тите. Миграцијата од градот беше комплициран процес кој започна во 90-тите години.
На крајот на 20-от и почетокот на 21-от век, локалните власти организираа кампања за преместување на преостанатите жители од напуштените области во постариот центар на градот, така што трошоците за општинските услуги ќе се намалат и комуникацијата значително ќе се подобри.
Во моментов, градот Аркалик е вклучен во списокот на депресивни градови на Казахстан поради многу високо ниво на невработеност. Индустријата во градот е практично непостоечка, освен за одржување на животот на градот и рудникот за боксит во Торгајско. Сите произведени бокситори се испраќаат до фабриката за алуминиум во Павлодарската област и другите региони. Основање на топилница за алуминиум во Аркалик е тешко поради недостаток на вода.
Аркалик има две перспективи: од една страна, градот има рудник за боксит, кој во следните 15-20 години ќе ги исцрпи наслагите и ќе биде можно да се ископува само огноотпорна глина. Од друга страна, постојат голем број други минерали како што е полето на Јен-Аркалијско со плитко корито (до 50 метри) и минерални води; Акбулакското поле има бел мермер; Агиржалскоро поле има црн мермер. Развојот на овие полиња може да доведе до економско и социјално заживување на градот и регионот.
Географски податоци
Градот е оддалечен 400 км од главниот град на областа Костанај и 334 км од главниот град Нур-Султан.
Околината на градот е ридска, со надморска височина од 320 до 360 метри, на север од градот е највисоката точка со 390 метри адморска височина. На полупречник од 6 км од градот се наоѓаат рудници за боксит на длабочина од 20 до 50 метри.
Низ градот и околината нема реки, освен 2 мали потока што периодично се сушат, Акјар (во северниот дел на градот) и Аркаликсај (во јужниот дел од градот), кои се протегаат од исток кон запад.
Клима
Во Аркалик климата е студена и умерена. Повеќе врнежи има во зима отколку во лето. Климата се класифицира како умереноконтинентална. Просечната годишна температура во Аркалик е 4,5 °C (40,1 °F). Околу 246 мм врнежи паѓаат годишно.
Население
Населението на градот и околните населени места во 2010 година изнесувало 40 813 жители, а во самиот град живееле 24 940 лица. На почетокот на 2019 година населението на градот и околината изнесувало 41 371 лице, а во самиот град имало 28 248 жители.
Во 1989 година Аркалик и околината биле населени со 62 367 лица. До 2006 населението се намалило за повеќе од 20 000 луѓе, а многу села и рурални места во околината на градот останале празни и напуштени.
Етнички состав
Етнички состав (на почетокот на 2019 година) :
Транспорт
Аркалик е железнички поврзан со регионалниот центар - Костанај. Патот Костанај - Аркалик е асфалтиран, но е во лоша состојба, во 2012 година беше делумно саниран. Патот Жезказган - Аркалик е асфалтиран, но при влажно време станува многу влажен и станува тешко да се помине за товарни камиони.
Постои аеродром (сместен на 6 км североисточно од градот) способен да прими Ту-154, Ту-134, итн; во времето на Советскиот Сојуз, летовите во многу градови на Казахстан и Москва се вршеа оттука, но од 1998 година, аеродромот е напуштен и се користи само спорадично како место за слетување на хеликоптери за поддршка и спасување на слетувања на вселенски бродови со екипаж.
Економија
Градот беше центар на советската вселенска програма. Многу космонаути полетуваа од казахстанската степа во близина на Аркалик пред да продолжат кон Бајконур. Дури и денес, руските вселенски капсули Сојуз слетуваат во околината на Аркалик. Покрај тоа, постоеше и систем за лансирање на противвоздушни ракети, единствениот систем од кој единиците на ФЛА на армиите на Источниот блок, всушност можеа да лансираат воздушни цели.
Денес рудникот за боксит е најголемиот работодавец во градот. Припаѓа на компанијата Алуминиум Казахстан. Бидејќи резервите се при крај, производството треба да се запре во 2023 година.
Самиот град е многу оддалечен. Регионалниот аеродром е затворен, а најблискиот град е оддалечен 15 часа со воз.
Фундаментална анализа
Се нарекува и фундаментално истражување. Систем на анализирање на основните фактори кои влијаат на изгледите за понуда и побарувачка на хартија од вредност или стока, како и изгледите за резултирачката цена. Еден таков фактор во однос на стоките би биле временските прилики, додека во однос на перформансите на хартиите од вредност на една компанија, тоа би бил годишниот профит.
Фиксна камата
Поврзана со заеми емитувани од друштво, влада, или локална власт, кај кои каматниот износ што се исплаќа секоја година е утврден при самата емисија.
Кери (филм од 1976)
Кери (англиски: Carrie) — американски филм од 1976 година, во режија на Брајан де Палма, по сценариото на Лоренс Д. Коен, засновано врз истоимениот роман на Стивен Кинг. Главните улоги ги играат: Сиси Спејсек, Пајпер Лори, Ејми Ирвинг, Вилијам Кат, Бети Бакли, Ненси Ален и Џон Траволта. Во 1977 година, филмот имал две номинации за наградата „Оскар“, но не успеал да победи во ниту една од нив.
Селиште (Шопско Рударе)
Селиште  — населба од римското време кај кратовското село Шопско Рударе.
Во атарот на Чергинско Маало, на површината на нивите се среќаваат делови од керамички садови, питоси и покривни ќерамиди. При орањето биле откриени и темели од градби крај кои биле најдени неколку питоси.
Фиксни трошоци
Фиксни трошоци — деловни или трошоци на работењето коишто се фиксни и не се под влијание на зголемувањето или намалувањето на обемот на производство.
Фиксните трошоци остануваат исти во непроменети износи без оглед дали производството на добра и услуги расте или се намалува.
Горно Осеново
Горно Осеново — село во Општина Симитли.
Географија и местоположба
Село Горно Осеново се наоѓа во југозападниот дел на планината Рила. Единствениот пат го поврзува со Долно Осеново.
Историја
Горно Осеново е признаено за село во 1955 година.
Крастава година
Крастава година е збирка сатирични и хумористични раскази, напишана од македонскиот писател Бошко Смаќоски. За првпат, збирката е објавена во 1972 година, во издание на НИК “Наша книга” - Скопје, во рамките на библиотеката “Врвици”.
Технички одлики
Книгата е отпечатена во 1972 година, во печатницата “Наша Книга”, во тираж од 3 000 примероци. Коректурата била извршена од Нада Ќорвезироска. Книгата има 99 страници. Нејзиното објавување било финансиски помогнато од Републичкиот фонд за унапредување на издавачката дејност во СРМ.
Содржина
Основната тема на збирката е животот во едно село во Македонија, во периодот по Втората светска војна. Во збирката се застапени раскази:
Педерски Катахрезис
„Педерски Катахрезис“ е збирка куси раскази од македонскиот писател, кој пишува под псевдонимот Хигсов Бозон, објавена во 2011 година, во издание на Темплум. За неа, авторот ја добил наградата „Новите!“ за 2011 година, која ја доделува издавачката куќа Темплум].
Технички одлики
Збирката е објавена како осма книга од едицијата „Катапулт“. Таа е отпечатена во мал формат (18 сантиметри), во мек повез и има 183 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-608-4658-06-1. Графичкото уредување и дизајн е дело на фирмата Кома. Книгата е отпечатена со финансиска поддршка од Комерцијална банка АД Скопје.
Содржина
Збирката содржи 69 куси раскази, во кои авторот дава остра и отворена критика на човечките слабости, власта, политичарите, свештениците и современото општество. Во збирката се застапени следниве раскази: рекламократија до деветтиот круг; правење пастировец; хајнер милер машина во 1 чин; мартин нешковски; педерски катахрезис; хамероф пенроуз, шпекулативната форма на дрејковата формула, пастировата плитка свест и фундаменталните сили; о оче будало; спремен христијански кулинарски кур за доручек; хоророт е во нашата куќа; расад на жални врби у говнардарот и барокната см(рд)еа; достојевски ги гали децата на фпро; шпанче курлев, 29; шпиритус за шпиро; борги над пастироња; државна безбедност работи за доброто на немоќните; констипацијата на грдиот; фпро зајачица; usb_mind_refueler.exe; симулација на ситуација со примабалетан; мајка тереза ја формира партијата на проститутки ‘наша куќа’; православното сирење и бракот; убиство покриено со келвин клајн боксерки; лицитација на лопата; анаграм против интелигенција; олошоски знае чие е детето; пион на а2; пријави шупак; некропсија врз скоца; со јахта по говнардарот; националистички виц; само слогата ја спасува стоката; ганди не може сам; вонземјани и крапови во охрид; берлускони и гадафи договараат нафта за амазонка со ун идиото; дриблинг ала милошевиќ; појавата худини; сведоштва од црната дупка; аладин и кралското тенџере; анална пракса во времето на гробарите; картевалот се припрема да ја ресне; легитимната употреба на зборот режим; потрага по либидо; слетува подсвеста; геј поплава; летајте дечки; пастирофската комуна и антихалуцинатите; коалиција на пастирофски Турци Роми Албанци Срби и госпот; нова вера нова библија; историски говнослој пастирофштина; седименти од камен; грдотија и разврат у рембрандт студиос; црнци писатели и мешини режисери; хај концепт и врската со диносаурусите; семко пелинов клонира фашистички артефакти; миксан мозок во душевна болница; за карактерот на инсектите; горко задоволство; шталски дриблинг под пупак; касапење бутови во основен суд 2; покосената од курови у суспенс; гаргара говнара; монголоидната беседа и иднината на ланецот говнарници шупакс; фашистичко копиле; импотенција руши фашисти; збудален пророк во фиромјанскиот сајберпејс; измешана хронологија; малакас рече пацишаркакис алиас шаци; резигниран кокос; уплашен хумор.
Црква „Св. Константин и Елена“ - Пазар
Историја
Храмот е изграден под името '''„Св. Кирил и Методиј“''' во македонското маало Варош во североисточниот дел на градот. Изграден е во 1908 г. кога населението било под врховенството на Бугарскаа егзархија. Во 1909 г. иконите во храмот се изработени од иконописци предводени од галичкиот мајстор Апостол Фрчковски.
Со потпаѓањето на Егејска Македонија под грчка власт, храмот е преименуван во „Св. Константин и Елена“.
Опис
Храмот првобитно бил трикорабна базилика со женска црква. Во 1952 – 1953 г. е видоизменет во петкорабна базилика. Има должина од 25 м, ширина од 17 м и висина од 8 м. Во 1988 - 1990 г. на запад е направен нартекс. Покривот е на четири води, покриен со ќерамиди. Има три влеза — од запад, југ и север. Во северозападниот агол е доградена камбанарија. На дното на северниот и јужниот кораб има два параклиса.
Во внатрешноста корабите се поделени со дрвени столбови. Дел од фреските се дело на Христофанис Вуцинас и неговите ученици, а оние на патеките се изработени од зографите Кузоглу и Сарис — десно сцени од житието на Христос, лево на Богородица. Иконостасот е резбан, а иконите на него се дело на монаси од манастирот „Св. Дух“ во Оропос, Источна Атика. Преносливите икони се дело на М. Котикостас.
Хлудов триод
Хлудов триод – пергаментен ракопис од ⅩⅠⅠⅠ в. Има 188 листа и ги опфаќа и двата дела од триодот – посниот и цветниот. Во минатото ракописот се наоѓал во Марковиот манастир крај Скопје. Оттука, во ⅩⅠⅩ в. го зел Александар Гиљфердинг и го однел во Русија. Сега се чува во Хлудовата збирка при Државниот историски музеј во Москва под бр. 133. Овој стар триод е еден од најинтересните триодни текстови од македонска редакција. Во него се среќаваат: вокализацијата на еровите, деназализацијата на големата носовка, замената на јат со а по ц, ѕ, с и др. Мошне интересен е и од литературна гледна точка, поради што рускиот научник Н. Туницки го проучува за да ја установи првобитната редакција на цветниот триод.
Премиер на Унгарија
Премиерот на Унгарија ( miniszterelnökminiszterelnök miniszterelnök miniszterelnök ) е шеф на владата во Унгарија. Премиерот и Кабинетот се колективно одговорни за своите политики и активности во Собранието, до нивната политичка партија и во крајната линија до електоратот. Сегашниот носител на канцеларијата е Виктор Орбан, водач на Граѓанската алијанса Фидес - Унгар, кој служеше од 29 мај 2010 година.
Според Унгарскиот устав, претседателот на Унгарија треба да го номинира водачот на политичката партија, која освои мнозинство места во Националното собрание на Унгарија како премиер. Ако не постои партија со мнозинство, претседателот има публика со водачите на сите партии застапени во Собранието и го номинира лицето кое најверојатно ќе командува со мнозинство во Собранието, кое потоа формално избира со просто мнозинство од Собранието. Во пракса, водачот на партијата освојувајќи мнозинство гласови на изборите обично се нарекува премиер. Премиерот има водечка улога во извршната власт во согласност со унгарскиот устав. Премиерот ги избира министрите на кабинетот и има ексклузивно право да ги отпушти. Кандидатите за кабинетот се појавуваат пред една или повеќе парламентарни комисии на консултативни отворени расправи. Тие потоа мора да преживеат со гласање од страна на Парламентот и официјално да бидат одобрени од претседателот.
Официјален наслов
Називот на шефот на владата на Унгарија на унгарски е miniszterelnök. Буквално преведен, тоа значи " министер-претседател ". Меѓутоа, со оглед на тоа што " премиерот " е повеќе вообичаен назив во парламентарниот систем за шеф на влада во земјите што говорат англиски, титулата е преведена како "премиер" од повеќето англиски извори.
Палатин од Унгарија
Палатинот ( comes palatii, comes palatinus      comes palatii, comes palatinus comes palatii, comes palatinus comes palatii, comes palatinus, подоцна '  , nádorispán/ nádor nádorispán/ nádor nádorispán/ nádor nádorispán/ nádor , nádvorný župan/ nádvorný špán nádvorný župan/ nádvorný špán nádvorný župan/ nádvorný špán nádvorný župan/ nádvorný špán , подоцна: '  , Palatin Palatin Palatin Palatin ) бил највисок достоинство во Кралството Унгарија по кралот (еден вид моќен премиер и врховен судија) од пораст на царството до 1848/1918.
Првично, тој всушност беше претставник на кралот, подоцна заменик-регент ( вице-комесар ). Во раните векови на царството, тој бил назначен од кралот, подоцна избран од страна на Исхраната на Кралството Унгарија. Откако Хабсбурговците го зацврстија Унгарија, достоинството повторно стана назначена позиција. Конечно, таа стана наследна во кадетска (помлада) гранка на хабсбуршката династија откако кралот Френсис го назначил својот брат Јосиф.
Создавање на позицијата
Фердинанд V го назначи грофот Лајош Баттијани за функцијата премиер на Унгарија на 17 март 1848 година. Владата беше наречена министерство, поинаку од сегашното прифаќање. Министерствата се нарекуваа одделенија. Batthyany поднесе оставка на 2 октомври 1848 година, тој беше наследен од Лајос Косут за претседател на Комитетот за национална одбрана. Ова извршно тело не е доделено на портфолија. Во април 1849 година, кога Унгарците освоија многу успеси, по звукот на војската, Косут ја издаде прославената Унгарска Декларација за Независност. Во мај Берталан Сезем беше назначен за премиер. Позицијата беше испразнета по поразот на борбата за слобода.
Живеат поранешни премиери
Од февруари 2019 година     , 5 поранешни премиери на Унгарија се живи. Виктор Орбан, кој работел како премиер од 1998 до 2002 година, моментно служи и затоа не е вклучен во оваа листа.
Царева Чешма (Шопско Рударе)
Царева Чешма или Локва — населба од неолитското, железното и доцноантичкото време кај кратовското село Шопско Рударе.
Помеѓу селата Шопско Рударе и Татомир. се наоѓа месноста Царева Чешма која претставува тесна долина. Во непосредната близина на чешмата се издига ниска чука што доминира во долината. На површината на чуката се среќаваат фрагменти од керамички садови со фина и груба фактура и претежно со сива боја, карактеристични за неолитот и за железно време. Во доцноантичкото време теренот исто така бил користен, на што упатува големиот број делови од керамички садови, питоси и покривни ќерамиди. Населбата била оградена со масивен бедем, делумно зачуван во темелите. Според податоците од мештаните, најдени се неколку монети од римскиот период и рановизантиски кои се чуваат кај В. Поповски, учител во селото.
Фудбалска репрезентација на Перу
Фудбалската репрезентација на Перу го претставува Перу на меѓународните фудбалски натпреварувања и е под контрола на Фудбалската федерација на Перу (ФПФ). Таа претставува една од 10-те членки на ФИФА кој доаѓаат од Јужноамериканска фудбалска конфедерација (КОНМЕБОЛ).
Перу бил победник на Копа Америка двапати и се квалификувал на завршницата на Светските првенства пет пати (последно во 2018); исто така, учествувале на Летните олимписки игри 1936 и се пласирале во полуфиналето на КОНКАКАФ Голд купот во 2000 година.
Перуанската фудбалска репрезентација е добро позната по своите бели дресови украсени со дијагонална црвена лента, која ги комбинира националните бои на земјата. Овој основен дизајн се користи континуирано од 1936 година и на репрезентацијата и го донел прекарот од шпански јазик "la Blanquirroja" или во превод "бело-црвените". Перуанските фудбалски навивачи се познати по нивната препознатливо извикување "¡Arriba Perú!" (превод на мак. "Напред Перу!"). Најголемиот дел од својте домашни натпревари, репрезентацијата ги игра на Стадион Насионал во главниот град Лима. Перу има долгогодишни соперништва со репрезентациите на Чиле и Еквадор.
Најдобриот стрелец на репрезентацијата на сите времиња е Паоло Гереро, со 35 гола, а играчот со најмногу настапи е Роберто Паласиос, со 128 настапи. Моментален селектор на репрезентацијата е Рикардо Гарека, под чије водство Перу го освоил третото место на Копа Америка 2015, стигнал до четвртфиналето на Копа Америка Сентенарио и учествувал во групната фаза на завршницата на Светското првенство 2018.
Моментален состав
! colspan="9" bgcolor="#B0D3FB" align="left" |
ГНУ
ГНУ проектот има развиено голем број на програми, вклучувајќи го и уредувачот Emacs, ГНУ компилатор (GNU Compiler Collection - GCC) и ГНУ дибагер (GNU Debugger - GDB). Елементите на ГНУ системот во комбинација со системското јадро Линукс, кое не е дел од ГНУ проектот но се дистрибуира под ГНУ Општа Јавна Лиценца, сочинува комплетен оперативен систем ГНУ/Линукс.
Симболика
ГНУ е рекурзивна кратенка која се чита GNU is not Unix (Гну не е уникс). Маскотата на ГНУ е африканското животно гну.
Јунак над јунаци - епски песни за Марка Крале
„Јунак над јунаци - епски песни за Марка Крале“ — збирка епски народни песни посветени на Крале Марко, објавена во 1967 година од издавачкото претпријатие “Култура” од Скопје, во рамки на библиотеката „Детска радост“. Изворот и редакцијата на песните ги направил Јован Бошковски. Книгата била задолжителна лектира за учениците од петто и шесто одделение во основното образование.
Технички одлики
Книгата е отпечатен во 1967 година, во печатницата „Киро Димитровски Дандаро“, во тираж од 20 000 примероци. Нацртот на корицата е дело на Димитар Кондовски, технички уредник бил Христо Христовски, лектурата ја извршила Лидија Ежова, а коректор бил Владо Георгиевски. Книгата има 90 страници.
Содржина
Збирката содржи 16 епски народни песни за Крале Марко, како и поговор, со наслов „Марко Крале - јунак над јунаци“, напишан од Кирил Пенушлиски. Во книгата се застапени следниве песни:
Загрепски триод
Загрепски триод – кирилски ракопис од македонска редакција. Се чува во Архивот на ХАЗУ во Загреб под сигн.: Ⅳ д 107. Содржи посен и цветен дел. Има 196 пергаментни листа (19х26,7) испишани со уставно писмо во постар облик. Напишан е во ⅩⅠⅠⅠ век, според јазичните особености, во Западна Македонија. Се спомнуваат имињата на Кирил Филозоф и на Методиј. Се смета дека, заедно со Шафариковиот триод, претставува најстар структурен тип на словенски триод.
Литература
[[Категорија:Македонска средновековна книжевност]
Европско првенство во кошарка 1969
Европското првенство во кошарка 1969 или Евробаскет 1969 е 16. европско првенство во кошарка. Првенството се одржало во Италија од 27 септември до 5 октомври во два града. На првенството учествувале 12 тима а шампион била репрезентацијата на СССР.
Докатичево
Докатичево — село во Општина Симитли.
Шафариков триод
Шафариков триод – кирилски ракопис од крајот на ⅩⅠⅠ и почетокот на ⅩⅠⅠⅠ век, од македонска редакција. Се чува во Руската национална библиотека во Санкт Петербург под сигн.: РНБ, Ф.н.И.74. Содржи посен и цветен дел. Има 157 пергаментни листа. Според јазичните особености, потекнува од Охридската книжевна школа. Текстот е многу архаичен, во него се наоѓаат цели редови испишани со глаголица. По структурата претставува полн триод, без поделба на посен и цветен циклус.
Манастириште (Железница)
Манастириште — археолошко наоѓалиште во кратовското село Железница. Наоѓалиштето претставува доцноантичка некропола. На јужниот раб на селото, при проширувањето на патот што води за Кратово биле откриени и уништени неколку гробови. Во нив имало керамички садови и монети кои не се зачувани.
Градево
Градево — село во Општина Симитли.
Географија и местоположба
Село Градево се наоѓа во планински регион. Селото Градево се наоѓа во планинско подрачје. Градево е расфрлано село - некои од селата се Баба Цвета, Марево, Срандашка, Реката.
Историја
Градево настанало како село со колиби. Се споменува во турските документи од 1576 г. Во 19 век овде се одгледувале многу кози, овци, овес, пченка, јачмен, компир.
Културни и природни знаменитости
Параклисот „Свети 40 маченици“ беше осветен во август 2016 година.
Црква „Св. Петар и Павле“ - Пазар (православна)
Свети Петар и Павле (Ιερός ναός Αγίων Πέτρου και Παύλου) — православна црква во градот Пазар (Ениџе Вардар), Егејска Македонија. Влегува во состав на Воденско-постолско-мегленската епархија на Цариградската патријаршија.
Местоположба
Црквата се наоѓа во јужниот дел на Кариотското Маало.
Историја
На местото на црквата порано имало медреса. Во 1930-тите медресата се користела како склад за гориво. За време на Втората светска војна Германците ја користеле како затвор, а потоа во неа се сместени сиромашни семејства. во 1950-тите години медресата веќе била урнатина, па затоа е срушена. Во 1962 г. на нејзино место почнала да се гради црква, конечно осветена од митрополитот Калиник Воденски на 1 октомври 1972 г.
Опис
Храмот претставува крстокуполна базилика долга 27 м, широка 18 м и висока 18 м. Покривот е на четири води со ќерамиди. Во северозападиниот дел на црквата има доградена камбанарија.
Фреските се дело на Ставрос Госпудинис, а повеќето преносливи икони ги насликал Димитриос Рицос. Иконостасот е резбан.
Мелани Сузан
Мелани Сузан „Мел“ Еплби (11 јули 1966 – 18 јануари 1990 година) била дел од англиското дуо Мел и Ким од 1980-тите. Тие имале хит број еден на топ-листата за синглови во ОК во март 1987 година, со песната „ Респектабилна “.
Еплби е родена во Хакни, Лондон, од татко Јамајканец и мајка Британка. Таа првично работела како гламур модел, пред да ѝ се придружи на нејзината сестра Ким Еплби за да ги формира Мел и Ким. Дуото уживало значителен успех на топ листите во доцните 1980-ти, постигнувајќи четири хитови во првите десет во Обединетото Кралство, вклучувајќи го и бројот еден „ Респектабилна “ (1987), додека нивниот деби албум, FLM (1987) поминал 25 недели на британската топ листа и бил сертифициран за платина во ОК.
Смртта
Еплби починала во Вестминстер, Лондон, од пневмонија по третман за метастатски параганглиом на 18 јануари 1990 година. Таа починала на 23-годишна возраст и е погребана на гробиштата Ист Финчли.
Пасиште
Пасиште — простор со бујна растителност каде се пасе копитен добиток како дел од фарма или чифлиг. Планинското пасиште се нарекува рудина. Пред механизацијата на земјоделството пасиштето било главен извор на храна за добитокот и овците. Тоа сѐ уште се употребува во голема мера, особено за природно живинарство и органско земјоделство, бидејќи пасиштето дава многу подобри животни услови за животните. Напредокот на полето на раководената интензивна испаша како и подобрувањата во технологијата на оградување довеле до обновен интерес во испашата во 1990-тите.
Растенијата на едно пасиште можат да бидат треви, зрна или мешавина. Луцерката, детелината и граорот како и пијанката, ливадарката, ветрушката и други билки, зависно од условите, од кои најважни се видот на почвата, минималната годишна температура и количеството на врнежи.
Долно Осеново
Долно Осеново — село во Општина Симитли.
Географија и местоположба
Село Долно Осеново се наоѓа на 16 километри североисточно од Симитли.
Нашелск
Нашелск (Nasielsk) — град во средишниот дел на Полска во Мазовското Војводство. Градот е седиште на општина Нашелск. Нашелск е основан во век, а во текот на  година век добил градски права.
Географија
Закрочим се наоѓа во средишниот дел на Полска, во среднишиот дел на Мазовското Војводство над реката Нашелна. Е 50км на север од Варшава.
Демографија
Население од 1777 година
Економија
Индустриски и услужни центар. Во градот има ладилник припаѓа до фирма PPHU "KAM-POL" Import - Eksport Piotr Furmański.
Градиште (Емирица)
Градиште — археолошко наоѓалиште во кратовското село Емирица. Наоѓалиштето претставува доцноантичко градиште. Во пределот на Лопен, до утоката на Модра Река во Злетовица се издига низок рид со зарамнет врв на кој се зачувани остатоци од мало градиште. По површината се среќаваат делови од керамички садови, питоси и градежен материјал.
Три Кладенец (Нежилово)
Три Кладенец — археолошко наоѓалиште во кратовското село Нежилово. Наоѓалиштето претставува средновековна топилница. Високо во планинскиот предел, на границата со селото Мушково се зачувани многу остатоци топена оловна руда.
Буковиќ (планина)
Буковиќ или Буковик — средновисока планина во областа Горно Кичево во западна Македонија.